als_Latn dik_Latn sag_Latn
Vazhdon misteri rreth bazamentit të vendosur në rrethrrotullimin e lagjes Fushë Topanë. Televizioni SHENJA realizoi sot një anketë me qytetarët rreth kësaj çështje, megjithatë edhe ata shprehen të habitur dhe nuk kanë asnjë informatë rreth vendosjes së tij.
Rrethanat në të cilat është vendosur janë të panjohura edhe për qytetarët. As ata nuk e kanë idenë se për çfarë bëhet fjalë, kush e solli atë aty dhe se cili do të jetë fati i tij i mëtejmë.
“Se di valla, nuk e di. Duhet diçka me vendos, flitet, por nuk e di”, tha njëri nga qytetarët.
Madje, qytetarët kanë filluar edhe të ironizojnë mbi këtë çështje, duke u shprehur se me siguri aty do të vendoset ndonjë kalë.
“Nuk e di, por kuaj ka shumë. Vë bast se me të gjitha gjasat do të vendoset ndonjë kalë”, tha një banor tjetër.
Nga ana tjetër, as nga qyteti i Shkupit nuk kanë akoma informata rreth kësaj. Të pyetur sërish sot nga Televizionit SHENJA, ata deklaruan se nuk kanë lidhje me atë çështje.
Teuta Buçi /SHENJA/
Qytetarët ironizojnë me bazamentin by tvshenjaofficial
als_Latn als_Latn als_Latn als_Latn als_Latn als_Latn ace_Latn als_Latn